**Referat fra styresmøte i Verran og Inderøy Fjellstyre torsdag 18/6-15.**

Disse møtte: Ole Tronstad. Odd Vidar Vandbakk. Eli B Skjelstad. Signar Berger. Leif Jåma. Hans Tettli. Ida Stuberg hadde meldt forfall og i stedet møtte Ole Anders Iversen.

**Sak 7/15. Befaring av Sørenvassdammen.**

Det ble diskutert en del frem og tilbake. Ole Anders Iversen var helt klar på at dette er en kostbar oppgave, og at vi må få nå klare tall på hva det vil koste og reparere dammen. Ole Tronstad mente at det måtte undersøkes om det var mulig og gjøre jobben uten bruk av gravemaskin, da det er vanskelig og komme seg dit. Det ble stilt spørsmål om Norges fjellstyresamband kan ha noe kompetanse på slike ting. I tillegg ble det nevnt at det må undersøkes om også andre innehar kompetanse på dette området.

**Vedtak: Daglig leder undersøker litt mer om saken og prøver å få noen tall på bordet til neste møte.**

**Sak 8/15. Prisalternativ-valg ved utleie av elgjakt på Simadalen. Utsatt fra forrige møte.**

Leif Jåma erklærte seg inhabil i saken, da han er deltaker på et av jaktlaga i Simadalen.

Daglig leder hadde undersøkt med andre fjellstyrer om «skikk og bruk» hos disse. Både Steinkjer og Namdalseid Fjellstyrer var helt klare på at Simadalen måtte være i alternativ 2, da det er bra med elg og at søknaden på jaktfelta er stor. Nå i år var det 22 søknader på de 2 jaktfeltene i Simadalen.

**Vedtak: Fjellstyret tolker regelverket slik at ved valg av prisalternativ, gjelder kriteriene søknadsmasse og elgtetthet. Prisalternativ 2 blir derfor videreført som tidligere. Tilgjengelighet som søker argumenterer for, tar ikke fjellstyret inn i vurderingen, da søknadsmassen er såpass stor.**

**Sak 9/15. Utleie av Sørenvassmarka til storviltjakt.**

Daglig leder orienterte om habilitet fra fjelloven, og spurte om Leif Jåmas habilitet i denne saken, da han er i nær slekt med noen av søkerne. Han ble av styret erklært habil.

Bolmset jaktfelt har leid dette terrenget i ca 40 år. I år har Bolmset jaktfelt delt seg opp i 2 jaktfelt, ( Bolmset jaktfelt og Stavrum Jaktfelt)

Det kom søknad fra jaktleder Bjørn Skjelstad om å få forlenge leiekontrakten med 5 nye år. Det kom også inn søknad fra Tom Mattias Jåma om å få leie Sørenvassmarka, samt at det kom en søknad fra Åerjel Fovsen Sitje v/ Arvid Jåma om og få leie Sørenvassmarka med evt.tillegg av sammenhengende utmarksarealer sørogvest i Sandseter statsalmenning. Dette for 3 år.

Styret diskuterte saken nøye. Saksbehandler var klar på at en deling ville medføre en dårligere forvaltning av hele dette området. Odd Vidar mente at vi måtte leie bort til andre jegere enn tidligere, for at flere fikk slippe til, og at vi fikk flere ungdommer på jakt. Ole Anders mente at det ble en vanskelig og dårligere forvaltning med flere små jaktfelt.

Eli B foreslo at Bolmset jaktfelt får det for 1 år og at saken tas opp igjen på nyåret.

Leif Jåma foreslo at det gjøres vedtak på at Sørenvassmarka med eventuelle tilleggsområder SKAL utlyses som eget jaktfelt for allmenheten i 2016.

Vedtak:

1. **Bolmset jaktfelt får leie Sørenvassmarka for 1 år. (høst 2015) Enstemmig vedtatt.**
2. **Saken tas opp igjen på nyåret. Enstemmig vedtatt.**
3. **Fjellstyret undersøker om å få utvide jaktarealet rundt Sørenvassmarka og sør og vestover. Enstemmig vedtatt.**
4. **Fra 2016 utlyses Sørenvassmarka med eventuell utvidning som eget jaktfelt.**

**Vedtatt mot 2 stemmer.**

**Sak 10/15. Skal Verran og Inderøy Fjellstyre mene noe om en eventuell kommunesammenslåing?**

Da det har kommet søknad fra en gruppe i Verrabotn om og flytte kommunegrensa og innlemme Verrabotn i Rissa Kommune er dette en relevant sak. Med den linjen som er foreslått som ny kommunegrense, vil Sandsæter statsallmenning bli delt i to.

Dette mener fjellstyret er uheldig. Vi mener at statsallmenningen må være som den er. Vanskelig og ha forskjellige saksbehandlere og forskjellige rutiner rundt f.eks byggesaker, vernesaker osv. Dette kan det fort bli ved en deling opp mot 2 kommuner.

Odd Vidar Vandbakk var av en annen oppfattning, og mente at dette ikke er noe problem da de som bor i Verran i dag vil opprettholde sine rettigheter ved en eventuell flytting av kommunegrensa. Jfr. Det som tidligere har skjedd ved kommunedelinga mellom Verran og Mosvik.

Ole Anders Iversen tar opp med Inderøy/Mosvik om eventuelt og få innlemmet Skavdal/Røshøy allmenning i Verran og Inderøy fjellstyre.

**Sak 11/15. Søknad fra Bolmset veilag om støtte til vedlikehold.**

**Vedtak: Bolmset veilag tildeles kr 4500,- til vedlikehold av vegen.**

**Sak 12/15. Søknad om støtte til uttak av småpredatorer fra Malm Jeger og fiskeforening.**

Malm Jeger og Fiskeforening søker om støtte til en konkurranse i Verran Kommune med formål og få ned bestanden av småpredatorer. Verran Kommune har pr.i dag et prosjekt med skuddpremie på småpredatorer. Fjellstyret er med og støtter opp om dette.

**Vedtak:**

**Fjellstyret mener dette er et godt tiltak fra Verran Jeger og Fiskeforening. Vi vil ikke gi en pengegave, men en helgs gratis leie av Ormsetstua m/ ett weekend jaktkort på rype.**

**Sak 13/15. Eventuelt.**

Etter befaring med Per Iver Fossen i Statskog, ble vi enige om å gruse opp i hull og gruse litt på Strømseterveien. Statskog er med og deler 50/50 på dette.

Signar tar litt tak i og prøve og få Fjellstyret på Facebook.

Sjå over hjemmesida og oppdatere den, oppgave for daglig leder.

Mulig vi går for å få våre hytter på INATUR. Daglig leder undersøker dette til neste møte.

Odd Vidar Vandbakk hadde fått tips om at det var lagret kreosotpåler ved ei myr ved Nesvatnet, det ble foretatt en befaring på dette. Der låg det ca 15 kreosotstolper av eldre dato. Dette var ved siden av ei ca 7 meter lang bru på ei myr. Ei slik bru kan gi følger for reinens bevegelser. Styret var ukjent med at det var påbegynt ei bru der, og ville vite hvem som hadde gitt tillatelse. Styret var uenig om lovligheten av å lagre slike kreosotstolper i naturen.

**Vedtak: Forurensingsmyndighet, dvs Verran Kommune, skal varsles om dette. Byggetillatelse til byggeprosjektet ( trebroen ) må også sjekkes.**

Ole Tronstad /s/ Ole Anders Iversen /s/ Signar Berger /s/ Eli B Skjelstad /s/ Odd Vidar Vandbakk /s/ Leif Jåma /s/ Hans Tettli /s/